**Селскостопанските животни към 1-ви ноември 2018 година – окончателни резултати**

Публикувано на: 02.05.2019 година

Министерството на земеделието, храните и горите, чрез отдел “Агростатистика” към Главна дирекция “Земеделие и регионална политика”, проведе годишно статистическо изследване за броя на селскостопанските животни в България към 1-ви ноември 2018година. Резултатите показват, че към 1-ви ноември 2018 година говедата са 526.5 хил. броя, което е с 2.5% по-малко спрямо 2017 година, а овцете са 1 350.0 хил. броя – с 2.5% повече. Общо кравите намаляват с 2.3%. Млечните крави намаляват със 7.1% до 234.0 хил. броя, а кравите, използвани за производство на месо се увеличават (+10.5%). Увеличава се и броят на овцете майки при месодайните породи и достига до 131.5 хил. броя. Незначително намалява броят на млечните овце майки (-0.4%) и към 1-ви ноември 2018 г. те са 998.4 хил. броя. По-съществено е увеличението при биволиците (+18.2%) и козите майки (+4.7%) спрямо 2017 година. Общият брой на козите се увеличава с 5.7% и към 1-ви ноември 2018 година те са 271.7 хил.броя. Свинете са 654.5 хил. броя, което е с 10.4% повече. През годината са заклани 1 181 хил. броя свине – с 5.8% повече спрямо 2017 година. Отчита се увеличение с 12.6% на разплодните женски свине над 50 кг.

Средният брой на отглежданите животни в стопанствата се увеличава в резултат на намаляването на броя на стопанствата при всички видове животни. Увеличават се стопанствата, в които се отглеждат 100 и повече млечни крави (+5.8%), а намаляват с 4.3% стопанствата с 50 до 99 млечни крави. Стопанствата с над 100 овце майки се увеличават с 2.9% и в тях се отглеждат 73.1% от овцете майки, а стопанствата с над 100 кози майки са повече с 49.0%.

Общо добитото мляко в стопанствата през 2018 г. е 1 025 200 тона, от които 898 774 тона краве, 71 536 тона овче, 11 753 тона биволско и 43 137 тона козе мляко.

През изследвания период от животновъдните стопанства са продадени живи или са заклани около 2.212 млн. броя животни, което е с 1.6% по-малко в сравнение с предходната година.



За повече информация: [*http://www.mzh.government.bg/*](http://www.mzh.government.bg/)*bg/statistika-i-analizi/izsledvane-zhivotnovdstvo/danni/*

Министерство на земеделието, храните и горите > Статистика> [Животновъдство](http://212.122.182.216/MZH/bg/ShortLinks/SelskaPolitika/Agrostatistics/livestock_breeding.aspx) > Данни за животновъдството